**Zmluva o operatívnom leasingu**

**č. ..................**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

**Objednávateľ:**  Banskobystrický samosprávny kraj

Sídlo: Námestie SNP 23, 974 01 Banská Bystrica

Štatutárny orgán: Ing. Ján Lunter, predseda Banskobystrického samosprávneho kraja

Právna forma: samostatný územný samosprávny a správny celok SR zriadený

zákonom NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

IČO : 37828100

DIČ: 2021627333

Bankové spojenie : Štátna pokladnica

Číslo účtu : SK29 8180 0000 0070 0063 1373

Kontaktná osoba: Ing. Andrea Škultétyová , Vedúca oddelenia Regionálnych centier kariéry, Odbor reformy vzdelávania, Úrad Banskobystrického samosprávneho kraja.

Telefón: 048/432 5667

Email: andrea.skultetyova@bbsk.sk

(ďalej len „**objednávateľ**“)

**Poskytovateľ:** *(identifikačné údaje vyplní uchádzač)*

Sídlo:

Zapísaný:

Zastúpený:

Kontaktná osoba:

IČO:

DIČ:

IČ DPH:

Bankové spojenie:

IBAN:

(ďalej len „**poskytovateľ**“ a spolu s objednávateľom ďalej len „**zmluvné strany**“ a jednotlivo len „**zmluvná strana**“)

**Čl. I**

**Úvodné ustanovenia**

1. Táto zmluva sa uzatvára ako výsledok verejného obstarávania realizovaného postupom zadávania podlimitnej zákazky podľa §  108 ods. 1 písm. b) zákona č. 343/2015 Z. z. o verejnom obstarávaní v znení neskorších predpisov (ďalej ako „**ZVO**“) na predmet zákazky „**Operatívny leasing – prenájom osobných motorových vozidiel pre potreby „Regionálnych centier kariéry“** (ďalej iba „**verejné obstarávanie**“) v rámci implementácie projektu „Posilnenie regionálneho riadenia v oblasti odborného vzdelávania a prípravy smerom k zlepšeniu kvality, atraktivity a vyššej orientácii na trh práce v Banskobystrickom kraji“ (ďalej len „projekt“).
2. Predmet zmluvy je financovaný z finančných prostriedkov Európskej únie, v rámci operačného programu Ľudské zdroje. Prioritná os 8. REACT-EU. Názov projektu: Posilnenie regionálneho riadenia v oblasti odborného vzdelávania a prípravy smerom k zlepšeniu kvality, atraktivity a vyššej orientácii na trh práce v Banskobystrickom kraji.
3. Objednávateľ na základe uplatnenia stanovených kritérií na vyhodnotenie ponúk, prijal Poskytovateľom predloženú ponuku (ďalej len „**ponuka**“) a vyhodnotil ju ako najvýhodnejšiu.
4. Poskytovateľ vyhlasuje, že je podnikateľom alebo obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na poskytnutie služieb na predmet zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto zmluvu uzavrieť a naplniť účel zmluvy.
5. Poskytovateľ je povinný pri plnení predmetu zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na poskytnutie služieb, a to najmä, nie však výlučne, predpisy a normy v platnom znení vymenované v zmluve.
6. Poskytovateľ vyhlasuje, že pred uzavretím zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením tejto zmluvy, v ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na realizáciu predmetu zmluvy ako celku a všetkých do úvahy prichádzajúcich nákladov.

**Čl. II**

**Predmet zmluvy**

1. Predmetom zmluvy je záväzok poskytovateľa zabezpečiť pre objednávateľa operatívny leasing - prenájom (ďalej ako „**operatívny leasing**“) nových osobných motorových vozidiel v počte 13 kusov (ďalej ako „**vozidlo**“, resp. „**vozidlá**“) po dobu 26 mesiacov odo dňa odovzdania a prevzatia motorových vozidiel v súlade s čl. IV ods. 4 tejto zmluvy, maximálne však do 31.12.2023, vrátane poskytovania súvisiacich služieb, najmä pravidelného a nepravidelného servisu vozidiel, zabezpečenia poistenia vozidiel a všetkých poplatkov spojených s užívaním vozidiel, homologizovaných v súlade s ustanoveniami zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (ďalej len „zákon č. 725/2004“), ktoré sú špecifikované v prílohe č. 1 tejto zmluvy - Špecifikácia motorových vozidiel, v rozsahu uvedenom v tejto zmluve (ďalej len **„poskytnutie služieb“**) a záväzok objednávateľa uhradiť poskytovateľovi za operatívny leasing vozidiel a poskytnutie služieb dohodnutú cenu podľa tejto zmluvy.
2. Predmetom tejto zmluvy nie je odkúpenie ani možnosť odkúpenia vozidiel, ktoré sú predmetom operatívneho lízingu, po ukončení platnosti tejto zmluvy, t. j. vlastníkom vozidiel zostáva poskytovateľ.
3. Objednávateľ a osoby určené objednávateľom sú oprávnené používať vozidlá v súvislosti s realizáciou zákonne stanovených kompetencií objednávateľa – a to najmä v oblasti sociálnych služieb na účely súvisiaceho projektu.

**Čl. III**

**Rozsah predmetu plnenia**

1. Zmluvné strany sa dohodli na nasledovných požiadavkách na operatívny leasing vozidiel a poskytnuté služby súvisiace:

* maximálny počet najazdených kilometrov pri prevzatí vozidla musí byť do 500 km,
* vozidlo musí mať pri prevzatí natankovaných minimálne 10 litrov paliva,
* vozidlo nesmie vykazovať znaky predošlého používania iným užívateľom,
* vozidlá musia byť prihlásené do evidencie a musí byť zaplatený registračný poplatok,
* vozidlo musí mať zaplatené povinné zmluvné poistenie (ďalej len „PZP“), havarijné poistenie, úrazové poistenie osôb prepravovaných motorovým vozidlom po celú dobu prenájmu,
* PZP musí byť v rozsahu krytia min. 5,24 miliónov EUR na zdraví a živote, min. 1,05 milión na škodu na majetku, hlásenie škody musí byť elektronicky cez web prostredie,
* havarijné poistenie vozidiel so spoluúčasťou 5% a min. 200 EUR, s územnou platnosťou po celej Európe. Požadované krytie musí byť proti vandalizmu, živelnej pohrome, škode spôsobenej neznámym páchateľom, hlodavcami. Poistenie čelného skla bez odrátania spoluúčasti. Hlásenie poistných udalostí (ďalej len „PU“): (v el. podobe) nahlasuje vodič formou e-mailu, respektíve telefonicky,
* úrazové poistenie osôb prepravovaných vozidlami musí byť v rosahu krytia 33 193,92 € na osobu v prípade smrti úrazom a pre prípad trvalých následkov úrazu, podľa ich rozsahu príslušným percentom zo sumy 33 193,92 EUR,
* poskytovateľ zabezpečuje kompletnú správu poistenia od nahlásenia poistnej udalosti až po uskutočnenie poistného plnenia,
* náhradné vozidlo pri každej poruche/servisnom úkone alebo inej udalosti, alebo dôvode, v rovnakej triede, počas celej doby trvania opravy vozidla, v prípade potreby výmena vozidla za iné (s uvedením v protkole),
* úhrada cestnej dane podľa všeobecne záväzných právnych predpisov,
* vozidlá musia mať zaplatený poplatok za poúživanie diaľničných a rýchlostných ciest pre územie Slovenskej republiky po celú dobu trvania operatívneho leasingu,
* maximálny počet zmluvne dohodnutých kilometrov pre jednotlivé typy vozidiel je 24 000 km/rok (spolu 56 000 km počas trvania zmluvného vzťahu) za dodržania podmienky maximálneho množstva prejazdených kilometrov nad stanovenú úroveň o 10 000 km/rok.

1. Poskytovateľ sa zaväzuje zabezpečovať vo vlastnom mene a na vlastné náklady údržbu a servis vozidiel v rozsahu, záručných a pozáručných povinných prehliadok predpísaných výrobcom podľa servisnej knižky vozidla, výmeny štandardne opotrebovaných náhradných dielov a náhodných porúch, spôsobených prevádzkou vozidla v rámci bežného opotrebenia vozidla, a to najmä:
   1. Údržba a servis

* pravidelné výmeny všetkých kvapalín a oleja (podľa výrobcom predpísaných intervalov),
* výmeny všetkých filtrov (podľa výrobcom predpísaných intervalov),
* výmeny remeňov a reťazí, vrátane kladiek a príslušenstva,
* doplnenie kvapaliny do ostrekovačov v rámci iného servisného zásahu,
* doplnenie prevádzkových kvapalín (chladiaca, brzdová),
* výmeny sviečok,
* výmeny ložísk,
* výmeny spojky (pod bežným opotrebením sa rozumie 150 000 km),
* opravy prevodovky (výmena asynchrónnych krúžkov a pod.),
* výmeny žiaroviek a opravy elektrických rozvodov,
* výmena poškodeného výfuku,
* výmena gumičiek stieračov alebo líšt,
* oprava motorčeka stieračov,
* nastavenie zbiehavosti kolies (geometria),
* nastavenie svetlometov,
* bežné malé opravy (nastavenie dovierania dverí, sťahovania okien, nastavenie volantu....),
* výmena autobatérie,
* servis bŕzd (výmena brzdových platničiek, kotúčov, bubnov),
* servis náprav a výmeny tlmičov (pod bežným opotrebením sa rozumie 100 000 km),
* opravy štartéra, vrátane rozdeľovača,
* opravy ostatných elektronických zariadení,
* opravy/výmeny snímačov a senzorov,
* dezinfekcia a dopĺňanie náplní klimatizácií,
* opravy poškodenia interiérových častí vozidla
* opravy bežného opotrebenia, ktoré vzniklo používaním vozidla,
* vykonanie technickej kontroly (STK), emisnej kontroly (EK) ako aj príprava na kontrolu,
* pri poruche alebo nehode bezodplatne odťah do najbližšieho zmluvného servisu,
* vozidlo musí byť počas celej doby prenájmu spôsobilé na premávku na pozemných komunikáciách a musí obsahovať povinnú výbavu v súlade so všeobecne záväznými právnymi predpismi.
  1. Pneuservis

1. zabezpečenie potrebných pneumatík na vozidlá, a to tak letných ako aj zimných sád pneumatík, skladovanie sady letných/zimných pneumatík (na základe požiadavky objednávateľa) a súvisiacich služieb v závislosti od počtu najazdených kilometrov,
2. výmena zimných, resp. letných pneumatík 2x ročne vrátane ich vyváženia, skladovania a ich ďalšie výmeny, pričom 1 sada je kalkulovaná na nájazd cca 30 000 km,
3. výmena pneumatík po opotrebovaní: zimné hĺbka dezénu 4mm, letné hĺbka dezénu 3mm,
4. nová pneumatika pri neopraviteľnom poškodení, max. 2 ks na 1 motorové vozidlo za rok.
   1. Asistencia – 24 hodinový “hot line info servis” prostredníctvom pevných a mobilných telefónnych liniek zamestnancov technického oddelenia poskytovateľa počas celej doby operatívneho leasingu s pokrytím v Slovenskej republike a v Európe; súčasťou služby je aj cestná asistencia v prípade nehody alebo poruchy vozidla.
5. Poskytovateľ sa zaväzuje poskytnúť objednávateľovi hardvérové (ďalej len „HW“) a softvérové vybavenie (ďalej len „SW“) za účelom zabezpečenia GPS monitoringu vozidiel a elektronickej knihy jázd vozidiel v užívaní objednávateľa s minimálne nasledovnými funkcionalitami:

- GPS lokátor pre každé vozidlo s možnosťou tvorby reportingu (aktuálny, mesačný),

-   zasielanie aktuálnej polohy vozidla s možnosťou zobrazenia online na interaktívnej mape, vrátane histórie,

- 24/7 online prístup pre určených zamestnancov objednávateľa,

-   možnosť nastavenia oprávnení pre určených zamestnancov objednávateľa lokálnym administrátorom objednávateľa,

- pre určených zamestnancov objednávateľa možnosť opravy súkromnej/služobnej jazdy,

- voľba súkromnej jazdy, kedy v prípade prepnutia na súkromnú jazdu nesmie byť monitorovaný pohyb motorového vozidla, iba zaznamenávanie najazdených kilometrov,

- možnosť aktivovať a ukončiť jazdu otočením kľúča s prihliadnutím na štart/stop funkciu (aby predchádzajúca jazda nebola ukončená začiatkom novej jazdy alebo prerušená štart/stop funkciou),

- rozlišovanie kilometrov v meste, mimo mesta,

- prístup k údajom cez webový prehliadač alebo SW inštalovaný na koncovej pracovnej stanici objednávateľa lokálnym administrátorom objednávateľa s možnosťou konektivity na server poskytovateľa (aktualizácia údajov).

1. Poskytovateľ sa zaväzuje zabezpečiť montáž a demontáž GPS zariadení do vozidiel, zaškolenie určených zamestnancov objednávateľa a servis GPS zariadení počas celej doby trvania zmluvy.
2. Poskytovateľ je povinný zabezpečovať v plnom rozsahu úkony spojené so zmenou EČV vozidla v prípade potreby.
3. Poskytovateľ je povinný zabezpečiť po celú dobu trvania zmluvy servisnú sieť pre pravidelný a nepravidelný servis vozidiel s minimálne dvomi servisnými strediskami na území Banskobystrického samosprávneho kraja.

**Čl. IV**

**Dodacie podmienky.**

1. Poskytovateľ sa zaväzuje prenechať objednávateľovi na dočasné užívanie v zmysle tejto zmluvy každé vozidlo s príslušenstvom, vybavením a príslušnými dokladmi, a poskytovať objednávateľovi dohodnuté služby v súlade s touto zmluvou a objednávateľ sa zaväzuje každé vozidlo od poskytovateľa prevziať a platiť objednávateľovi za užívanie vozidla a poskytnutie služieb dohodnutú cenu v zmysle tejto zmluvy.
2. Cenu je objednávateľ povinný uhrádzať poskytovateľovi mesačne pozadu, odo dňa odovzdania a prevzatia vozidiel do užívania objednávateľovi v súlade s bodom 4 tohto článku zmluvy s tým, že prvý a posledný mesiac operatívneho leasingu bude krátený pomerne podľa počtu dní, počas ktorých boli vozidlá odovzdané na užívanie objednávateľovi.
3. Poskytovateľ sa zaväzuje vozidlá bez zbytočného odkladu zabezpečiť a najneskôr do 75 kalendárnych dní odo dňa nadobudnutia účinnosti tejto zmluvy odovzdať objednávateľovi v dohodnutom mieste plnenia. O odovzdaní a prevzatí vozidiel, je poskytovateľ povinný písomne alebo emailom informovať objednávateľa najmenej 7 pracovných dní vopred.
4. Odovzdanie vozidiel spoločne bude realizované v konkrétnom mieste plnenia podľa požiadavky objednávateľa, alebo v sídle objednávateľa uvedeného v záhlaví tejto zmluvy a na základe protokolu o odovzdaní a prevzatí motorového vozidla (ďalej len „**protokol**“), ktorého vzor tvorí prílohu č. 2 tejto zmluvy ***(doplní poskytovateľ).*** Protokol podpíšu poskytovateľ aj objednávateľ prostredníctvom svojich určených zástupcov. Zástupcovia poskytovateľa a objednávateľa, určení na podpis protokolu, zodpovedajú za správnosť identifikačných údajov uvedených v protokole, najmä dátumu a hodiny prevzatia vozidla, čísla karosérie vozidiel, čísla motora, čísla evidenčnej značky vozidiel, prípadne iných skutočností uvedených v protokole.
5. Meno a priezvisko zástupcov, oprávnených na odovzdanie a prevzatie vozidiel, ak nie je oznámené inak:

za objednávateľa: *(pozn. uvedie sa pri podpise zmluvy)*

za poskytovateľa: *(pozn. uvedie sa pri podpise zmluvy)*

1. Táto zmluva zaniká:

* vysporiadaním všetkých zo zmluvy vyplývajúcich práv a povinností zmluvných strán po uplynutí doby, na ktorú bol operatívny leasing dohodnutý, alebo
* písomnou dohodou zmluvných strán ku dňu, uvedenému v dohode,

**Čl. V**

**Práva a povinnosti zmluvných strán**

1. Objednávateľ sa zaväzuje, že po dobu trvania tejto zmluvy nebude s vozidlom nakladať žiadnym iným spôsobom, než je dohodnuté v tejto zmluve, najmä ho nesmie predať, zameniť, darovať, dať do podnájmu, požičať, vypožičať alebo akýmkoľvek iným spôsobom prenechať do používania tretej osobe (okrem osôb určených objednávateľom), založiť ho alebo ho inak zaťažiť akýmikoľvek právami tretích osôb. V prípade výkonu rozhodnutia na majetok objednávateľa je objednávateľ povinný zreteľne a jasne vozidlo označiť a vyčleniť zo svojho majetku tak, aby nemohlo byť predmetom výkonu žiadneho rozhodnutia, rovnako je povinný vykonať všetky opatrenia, aby sa vozidlo nestalo súčasťou súpisu majetku v prípade konkurzného konania.
2. Objednávateľ je oprávnený vozidlo zveriť do užívania svojim zamestnancom na služobné a súkromné účely v súlade s vnútroorganizačnými normami objednávateľa.
3. Objednávateľ, resp. osoby určené objednávateľom sú oprávnené užívať vozidlo výhradne v súlade s touto zmluvou, príslušnými všeobecne záväznými právnymi predpismi, v súlade s povahou, určením a vlastnosťami vozidla, návodom na použitie vydaným výrobcom vozidla a dodržiavať všetky povinnosti stanovené všeobecne záväznými právnymi predpismi v súvislosti s prevádzkou vozidla, s výnimkou povinností, ktoré má podľa tejto zmluvy plniť poskytovateľ.
4. Objednávateľ, resp. osoby určené objednávateľom, sú oprávnené používať vozidlo iba na území SR a dočasne aj mimo územia SR, avšak len v rámci Európy. Ak sa vozidlo bude nepretržite používať mimo územia SR po dobu dlhšiu ako tridsať kalendárnych dní, objednávateľ je povinný vyžiadať si na to vopred písomný súhlas poskytovateľa. V prípade používania vozidla mimo územia SR je objednávateľ povinný znášať všetky dodatočné náklady súvisiace s používaním vozidla mimo územia SR (t. j. prípadné pripoistenie do zahraničia, diaľničné poplatky, atď.).
5. Objednávateľ je povinný zabezpečiť starostlivosť o vozidlo len v rozsahu v akom táto povinnosť nevyplýva pre poskytovateľa podľa tejto zmluvy, zabezpečiť starostlivosť o vozidlo v súlade s návodom na použitie od výrobcu vozidla, tankovať iba pre vozidlo predpísané pohonné hmoty, dopĺňať iba pre vozidlo predpísané kvapaliny, ktoré nie je povinný dopĺňať poskytovateľ, umožniť poskytovateľovi zabezpečenie vykonania všetkých pre vozidlo predpísaných garančných servisných prehliadok, pravidelných technických kontrol a kontrol emisií, umožniť poskytovateľovi zabezpečiť pravidelnú údržbu a výmenu pneumatík (vrátane výmeny zimných a letných pneumatík). Objednávateľ je povinný poskytovateľovi písomne, prípadne emailom a bez omeškania oznámiť všetky vady, škody, nehody na vozidle, potrebu vykonania opráv, údržby vozidla a podobne. Ak objednávateľ ktorúkoľvek z vyššie uvedených povinností poruší, zodpovedá poskytovateľovi za všetky škody, ktoré následkom toho porušenia preukázateľné vzniknú.
6. Objednávateľ je povinný počas doby užívania vozidla zachovávať v plnom funkčnom stave technické zariadenie vozidla, merajúce počet najazdených kilometrov na vozidle a s týmto zariadením nemanipulovať, pričom je povinný bez zbytočného odkladu informovať poskytovateľa o akejkoľvek chybe alebo poškodení tohto zariadenia.
7. Objednávateľ je povinný znášať všetky náklady vzniknuté v dôsledku porušenia právnych predpisov, ktoré sa týkajú prevádzky a používania vozidla, a to vrátane pokút alebo iných dôsledkov priestupkových, správnych alebo súdnych konaní. Poskytovateľ sa zaväzuje elektronickou formou bezodkladne informovať objednávateľa o doručení rozhodnutia o sankcii, najneskôr v lehote do 3 kalendárnych dní odo dňa doručenia rozhodnutia, pričom v prílohe pošle oskenované rozhodnutie za účelom vykonania úhrady zo strany objednávateľa.
8. Objednávateľ nie je oprávnený bez predchádzajúceho písomného súhlasu poskytovateľa vykonávať na vozidle akékoľvek úpravy alebo zmeny, a to vrátane lakovania a/alebo nápisov, okrem prípadného označenia vozidiel v súlade s korporatívnym dizajnom objednávateľa. Po ukončení platnosti zmluvy je objednávateľ povinný uviesť vozidlo v takom prípade do pôvodného stavu, ak sa písomne nedohodne s poskytovateľom inak.
9. Objednávateľ je povinný pravidelne 1x ročne zasielať poskytovateľovi stav kilometrov k poslednému dňu mesiaca príslušného kalendárneho roka za všetky vozidlá, ktoré má objednávateľ v užívaní, a to najneskôr do 31.01. nasledujúceho kalendárneho roka, a umožniť poskytovateľovi na požiadanie fyzickú kontrolu najazdených kilometrov na vozidle.
10. Poskytovateľ je povinný zabezpečiť, aby vozidlo bolo objednávateľovi odovzdané v stave spôsobilom na jeho prevádzku a užívanie v súlade s touto zmluvou a príslušnými právnymi predpismi.
11. Poskytovateľ je oprávnený kontrolovať stav a spôsob užívania vozidla, a to po predchádzajúcej dohode s objednávateľom. Objednávateľ je povinný strpieť výkon kontroly zo strany poskytovateľa.
12. Objednávateľ je povinný poskytovateľovi vozidlo odovzdať v mieste plnenia, v ktorom bolo vozidlo odovzdané do užívania objednávateľovi.
13. Objednávateľ je povinný vozidlo vrátiť v takom technickom a prevádzkovom stave, v akom sa nachádzalo ku dňu jeho odovzdania objednávateľovi, s prihliadnutím na bežné opotrebenie zodpovedajúce riadnemu užívaniu vozidla v súlade s platnými právnymi predpismi a zmluvou. O odovzdaní a prevzatí vozidla bude vyhotovený zápis o prevzatí vozidla, ktorý bude obsahovať popis stavu vozidla, počet najazdených kilometrov, opis zjavných chýb a vád vozidla, ako aj prípadné upozornenie objednávateľa na skryté i ďalšie chyby a vady vozidla, o ktorých má vedomosť. Zápis o prevzatí vozidla potvrdia svojimi podpismi zástupcovia zmluvných strán, uvedení v tejto zmluve, alebo určení dodatočne zmluvnými stranami.
14. Pred odovzdaním vozidla, je poskytovateľ povinný spolu s objednávateľom vozidlo obhliadnuť a zapísať všetky prvky bežného aj nadmerného opotrebenia, pričom poškodenia kryté poistením sa dajú následne odstrániť.
15. V prípade straty dokladov alebo kľúčov od vozidla je objednávateľ povinný uhradiť poskytovateľovi preukázateľne vzniknuté náklady spojené s vystavením nových dokladov alebo náhradného kľúča od vozidla.

**Čl. VI**

**Miesto plnenia**

1. Miesto plnenia bude stanovené podľa požiadavky objednávateľa, prípadne ním bude sídlo objednávateľa, ktoré je uvedené v záhlaví tejto zmluvy.

**Čl. VII**

**Cena a platobné podmienky**

1. Cena za plnenie predmetu zmluvy zo strany objednávateľa je stanovená dohodou zmluvných strán, ako výsledok verejného obstarávania zadávaného postupom podľa § 108 ods. 1 písm. b) ZVO.
2. Celková maximálna cena za plnenie predmetu tejto zmluvy je ..............................*(pozn. doplní sa pred podpisom zmuvy - cena z ponuky úspešného uchádzača)* EUR s DPH (ďalej ako „**cena**“), pričom cenou sa rozumie sumár všetkých peňažných plnení, ktoré budú uhradené objednávateľom poskytovateľovi za plnenie predmetu zmluvy na základe doručených faktúr.
3. Podrobná špecifikácia ceny za operatívny leasing vrátane poskytnutých služieb, je uvedená v prílohe č. 3 – Cenník operatívneho leasingu.
4. Cena je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle ZVO a zahŕňa všetky náklady poskytovateľa, súvisiace s plnením predmetu tejto zmluvy v súlade s dohodnutými zmluvnými podmienkami v tejto zmluve.
5. Cenu bude objednávateľ uhrádzať poskytovateľovi mesačne spätne, a to na základe faktúry vystavenej poskytovateľom súhrnne za všetky vozidlá v užívaní objednávateľa v predchádzajúcom kalendárnom mesiaci, pričom faktúra bude obsahovať rozpis platieb podľa jednotlivých vozidiel.
6. Lehota splatnosti faktúr je 30 kalendárnych dní odo dňa preukázateľného doručenia faktúry objednávateľovi.
7. V prípade, že faktúra poskytovateľa nebude vystavená v súlade so zákonom alebo touto zmluvou, je objednávateľ oprávnený vrátiť faktúru poskytovateľovi v lehote jej splatnosti na opravu, pričom prestane plynúť lehota splatnosti a nová lehota splatnosti začne plynúť dňom preukázateľného doručenia opravenej faktúry objednávateľovi.

**Čl. VIII**

**Zodpovednosť za škodu, riadenie poistného rizika a likvidácia škôd**

1. Objednávateľ je za škodu na vozidle zodpovedný vždy, ak škoda:
2. bola spôsobená preukázateľne úmyselným konaním objednávateľa, resp. osôb určených objednávateľom,
3. vznikla v prípade, že vozidlo bolo použité v čase škodovej udalosti na trestnú činnosť,
4. vznikla v prípade, že vodič vozidla nemal v čase vzniku škodovej udalosti predpísané vodičské oprávnenie,
5. vznikla v dôsledku použitia vozidla pri prípravnej jazde alebo na pretekoch akéhokoľvek druhu alebo súťažiach s rýchlostnou skúškou,
6. bola spôsobená nepovolenými úpravami vozidla.
7. Objednávateľ berie na vedomie, že poistné plnenie môže byť znížené:
8. v prípade porušenia povinnosti objednávateľa bez zbytočného odkladu, nahlásiť poistnú udalosť poskytovateľovi, prípadne podľa pokynov najneskôr do 15 dní priamo poisťovateľovi,
9. ak objednávateľ alebo ním poverená osoba nepravdivo alebo neúplne uvedie podstatné skutočnosti, týkajúce sa vzniku nárokov na poistné plnenie alebo jeho výšky;
10. ak v čase škodovej udalosti viedla vozidlo osoba pod vplyvom alkoholu alebo návykových látok (napríklad lieky s vyznačeným zákazom vedenia motorových vozidiel);
11. aj v iných poisťovňou doložených prípadoch.
12. Objednávateľ je povinný nahlásiť každú poistnú udalosť poskytovateľovi bez zbytočného odkladu telefonicky najneskôr do troch pracovných dní odo dňa vzniku poistnej udalosti a následne ju potvrdiť emailom. Pri odstraňovaní následkov poistnej udalosti konzultuje objednávateľ všetky postupy s poskytovateľom a riadi sa jeho pokynmi.
13. V prípade vzniku poistnej udalosti je objednávateľ povinný urobiť také opatrenia, aby sa škoda spôsobená touto udalosťou alebo v súvislosti s ňou už nezväčšovala. Objednávateľ je povinný uchovať poškodené časti vozidla do doby prehliadky zástupcom príslušného servisu a poisťovne.
14. Poskytovateľ je povinný objednávateľa oboznámiť s podmienkami poistnej zmluvy a všeobecnými poistnými podmienkami poisťovne, ktorých kópia musí byť objednávateľovi poskytnutá najneskôr ku dňu odovzdania vozidla, čo potvrdí zástupca objednávateľa svojím podpisom na protokole.

**Čl. IX**

**Sankcie a náhrada škody**

1. V prípade omeškania poskytovateľa s odovzdaním vozidla podľa tejto zmluvy v dohodnutom termíne ani po písomnej výzve, je objednávateľ oprávnený požadovať zaplatenie  zmluvnej pokuty vo výške 50 eur, za konkrétne vozidlo, na ktoré sa omeškanie, resp. neposkytnutie služby vzťahuje.
2. V prípade omeškania objednávateľa s úhradou faktúry, je poskytovateľ oprávnený požadovať zaplatenie úroku z omeškania vo výške 0,02% zo sumy faktúry za každý deň omeškania.
3. Zaplatením zmluvnej pokuty alebo úroku z omeškania nie je dotknutý nárok zmluvnej strany na náhradu škody, ktorá mu preukázateľne vznikne v dôsledku nesplnenia povinností druhou zmluvnou stranou.
4. Objednávateľ má právo na náhradu škody, preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči objednávateľovi v zmysle § 69b tohto zákona. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH.
5. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušým daňovým úradom a z dôvodu dlžného poistného na zdravotné poistenie.

**Čl. X**

**Doba platnosti a ukončenie zmluvy**

1. Zmluva sa uzatvára na dobu určitú, a to do 26 mesiacov odo dňa odovzdania a prevzatia motorových vozidiel v súlade s čl. IV ods. 4 tejto zmluvy, maximálne však do 31.12.2023, alebo do vyčerpania celkovej ceny za plnenie uvedenej v článku VII. bod 2 tejto zmluvy podľa toho, ktorá skutočnosť nastane skôr.
2. Zmluvný vzťah je možné ukončiť pred dobou, na ktorú bol dojednaný:
   1. písomnou dohodou zmluvných strán,
   2. odstúpením od zmluvy.
3. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
4. Objednávateľ je zároveň oprávnený odstúpiť od zmluvy v prípade:

* opakovaného porušenia povinností poskytovateľa tejto zmluvy,

1. Odstúpenie je účinné dňom doručenia oznámenia o odstúpení od zmluvy poskytovateľovi. V prípade, ak odstúpenie nie je možné doručiť, považuje sa odstúpenie za doručené 3. dňom uloženia zásielky na pošte.
2. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s podmienkami tejto zmluvy, o čom v prípade potreby vyhotovia dohodu.

**Čl. XI**

**Využitie subdodávateľov**

1. Poskytovateľ predkladá v prílohe k tejto zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je poskytovateľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je poskytovateľ povinný oznámiť objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto zmluvy schválením zo strany objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa poskytovateľ zaväzuje bez výhrad rešpektovať.
4. Povinnosti uvedené v ods. 1 a 2 tohto článku zmluvy nie je poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto zmluvy výlučne prostredníctvom subdodávateľov podľa tohto článku zmluvy. Za plnenie subdodávateľa zodpovedá poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je poskytovateľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí objednávateľa aj s preukázaním kvalifikácie. Takúto náhradnú osobu je objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a poskytovateľ je za rovnakých podmienok povinný nahradiť osobu Experta. V súvislosti s plnením tejto zmluvy a všetkými činnosťami sa poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania zmluvy.
6. Zmluvné strany sa dohodli za účelom zabezpečenia všetkých povinností poskytovateľa podľa tohto článku zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany poskytovateľa, má objednávateľ okrem práva odstúpiť od zmluvy, aj nárok na zmluvnú pokutu vo výške 5 % z celkovej ceny podľa tejto zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností poskytovateľa a celkovú cenu za plnenie podľa tejto zmluvy. Uplatnením si zmluvnej pokuty nie je dotknuté právo objednávateľa na odstúpenie od zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje poskytovateľa povinností podľa tohto článku zmluvy.

**Článok XII**

**Register partnerov verejného sektora**

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností poskytovateľa podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc, a/alebo právo objednávateľa požadovať od poskytovateľa zaplatenie zmluvnej pokuty vo výške ceny dohodnutej podľa tejto zmluvy, čím nie je nijako dotknutý nárok objednávateľa požadovať od poskytovateľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od zmluvy aj v nasledujúcich prípadoch:
2. dňom právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 Zákona o RPVS),
3. dňom právoplatného rozhodnutia registrujúceho orgánu o  pokute uloženej poskytovateľovi podľa § 13 ods. 2 Zákona o RPVS,
4. ak je poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
6. V prípade, že nie je splnená povinnosť podľa § 11 ods. 2 Zákona o RPVS, alebo ak je poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva. V prípade, že objednávateľ nevyužije právo odstúpiť od zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany poskytovateľa vo výške 20% z celkovej hodnoty plnenia podľa tejto Zmluvy.

**Čl. XIII**

**Záverečné ustanovenia**

1. Zmluvné vzťahy výslovne neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi.
2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v centrálnom registri zmlúv podľa § 47a Občianskeho zákonníka v platnom znení.
3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán, uzatvoreného v súlade so ZVO.
4. V prípade, že akékoľvek ustanovenie zmluvy sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť jej ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať ich vôli v čase uzatvorenia tejto zmluvy.
5. Prípadné spory medzi zmluvnými stranami, ktoré vzniknú na základe tejto zmluvy, budú zmluvné strany riešiť v prvom rade mimosúdnou cestou, a to vzájomnými rokovaniami. Ak sa tieto spory nepodarí vyriešiť ani po takýchto vzájomných rokovaniach, je ktorákoľvek zmluvná strana oprávnená obrátiť sa na príslušný súd Slovenskej republiky.
6. Poskytovateľ je povinný strpieť výkon kontroly súvisiacej s touto zmluvou kedykoľvek počas platnosti a účinnosti zmluvy osobami oprávnenými kontrolu uskutočniť a poskytnúť im všetku potrebnú súčinnosť. Oprávnené osoby sú najmä:
7. Útvar následnej finančnej kontroly a nimi poverené osoby,
8. Najvyšší kontrolný úrad Slovenskej republiky, príslušná správa finančnej kontroly, certifikačný orgán a nimi poverené osoby,
9. orgán auditu, jeho spolupracujúce orgány a nimi poverené osoby,
10. osoby prizvané orgánmi uvedenými v písm. a) až c) v súlade s príslušnými právnymi predpismi Slovenskej republiky a Európskej únie,
11. Európska komisia, Európsky dvor audítorov a Európsky úrad pre boj proti podvodom (OLAF).
12. Európska komisia môže iniciovať kontrolu, audit a hodnotenie súvisiace s touto zmluvou počas implementácie súvisiaceho projektu a počas obdobia piatich rokov odo dňa platby zostatku projektu. Kontroly, audity a hodnotenia Európskej komisie môžu byť vykonané buď priamo zamestnancami Európskej komisie alebo inými externými orgánmi oprávnenými vykonať kontrolu, audity a hodnotenie v jej mene. Za strpenie výkonu kontroly a poskytnutie súčinnosti pri výkone kontroly neprináleží poskytovateľovi žiadna odmena, náhrada ani iné plnenie a je povinný ju strpieť a poskytnúť potrebnú súčinnosť, inak zodpovedá za v súvislosti s tým vzniknutú škodu a objednávateľ je oprávnený udeliť mu zmluvnú pokutu až vo výške ceny zmluvy.
13. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane.
14. Neoddeliteľnou súčasťou tejto zmluvy sú prílohy:

Príloha č. 1 – Špecifikácia motorových vozidiel *(pozn. z ponuky úspešného uchádzača)*

Príloha č. 2 – Protokol o odovzdaní a prevzatí motorového vozidla ***(pozn. doplní uchádzač),***

Príloha č. 3 – Cenník operatívneho leasingu,

Príloha č. 4 – Zoznam subdodávateľov

1. Zmluva je vyhotovená v piatich vyhotoveniach, z toho tri pre objednávateľa a dve pre poskytovateľa.
2. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinnosti oboznámiť, a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
3. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V .............................. dňa …...................... V Banskej Bystrici dňa …......................

Za poskytovateľa: Za objednávateľa:

........................................ ........................................

Ing. Ján Lunter

predseda

Banskobystrického samosprávneho kraja